Pravosudni sustav i dalje je vrlo učinkovit u prvostupanjskim predmetima, no žalbeni postupci relativno su dugotrajni . Učinkovitost pravosudnog sustava proteklih je godina općenito visoka . Prvostupanjski postupci za građanske i trgovačke predmete traju kratko, točnije oko 100 dana u 2019. S druge strane, trećestupanjski postupci za građanske i trgovačke predmete dugotrajni su i 2019. u prosjeku su trajali 459 dana. Upravno pravosuđe i dalje je učinkovito u prvostupanjskim predmetima , no drugostupanjski i trećestupanjski postupci relativno su dugotrajni . Iako je ukupna stopa rješavanja prvostupanjskih predmeta dobra , stopa rješavanja prvostupanjskih upravnih predmeta s vremenom je pala na 94 % u 2019. To bi moglo dovesti do budućih zaostataka u upravnom pravosuđu, ali čini se da se može nositi s trenutačnim brojem neriješenih predmeta . Novi akcijski plan za kazneno pravosuđe nakon revizije iz 2020. usmjeren je na poboljšanje učinkovitosti, osobito za predmete povezane s čestim kaznenim djelima i kaznenim djelima sa znatnim učinkom . Iako to može pridonijeti povećanju učinkovitosti i rješavanju neriješenih predmeta, dionici naglašavaju da takve inicijative ne bi trebale ići nauštrb kvalitete pravosuđa .

Pandemija bolesti COVID-19 utjecala je na učinkovitost pravosudnog sustava. Zbog pandemije porastao je broj neriješenih sudskih predmeta za 2020. i 2021., osobito kaznenih . Sudbeno vijeće i upravni odbori sudova poduzeli su posebne mjere kako bi se pozabavili posljedicama pandemije, među ostalim mjere za poboljšanje sustava videokonferencija za sudske rasprave, imenovanje umirovljenih sudaca kao zamjenika i češće angažiranje sudaca pojedinaca. Cilj je do kraja 2021. riješiti predmete u kaznenopravnom sustavu koji nisu riješeni zbog pandemije bolesti COVID-19 . U tu svrhu državno odvjetništvo i dalje primjenjuje ovlast samostalnog donošenja odluka o određenim kaznenim predmetima . Nakon što su Nizozemska odvjetnička komora i članovi parlamenta izrazili zabrinutost, ministar pravne zaštite u studenome 2020. objavio je da će osumnjičenicima biti omogućeno besplatno savjetovanje s odvjetnikom. Ta je praksa za određene predmete uvedena 1. travnja 2021., a postupno će se proširiti i na sve ostale. S obzirom na to da primjena tih ovlasti državnog odvjetništva može utjecati na pravo na pošteno suđenje, osobito kad građani nisu odgovarajuće informirani , u takvim je predmetima posebno važno besplatno pravno savjetovanje.

Nizozemski pravosudni sustav i dalje je obilježen vrlo visokom razinom percepcije neovisnosti pravosuđa i nastojanjima da se dodatno potiče kvaliteta pravosuđa. Provodi se nekoliko inicijativa za neovisnost pravosuđa, primjerice revizija Ustava radi reforme postupka imenovanja sudaca Vrhovnog suda. Razvoj manjih projekata za poboljšanje kvalitete pravosuđa trenutačno je u novoj fazi pokretanja inicijativa većeg obuhvata. Nastavlja se provedba mjera za povećanje razine digitalizacije u građanskom, upravnom i kaznenom pravosuđu, a zbog pandemije bolesti COVID-19 čak je i ubrzana. I dalje je upitno je li financiranje aktualnog sustava pravne pomoći dostatno, a dovršetak reforme tog sustava predviđa se do 2025. Pravosudni sustav i dalje je općenito učinkovit, no zbog pandemije bolesti COVID-19 2020. i 2021. povećao se broj neriješenih predmeta.

Pandemija bolesti COVID-19 imala je velik utjecaj na kaznene istrage, osobito u početku, što je dovelo do kašnjenja. Nadležna tijela navela su da nekoliko mjeseci nije bilo moguće provoditi ili je bilo potrebno prilagoditi određene aktivnosti kao što su nenajavljene pretrage, saslušanje osumnjičenika i svjedoka ili praćenje. Na provedbu zakona utjecalo je i to što je na sudovima organiziran tek manji broj rasprava. FIOD je istražio nekoliko slučajeva prijevare povezanih s pandemijom bolesti COVID-19. To je dovelo do nekoliko kaznenih istraga i progona djela prijevare (zaštitna oprema, krivotvorene zdravstvene potvrde i zlouporaba državnih subvencija). Osim toga, tijela su izvijestila da bi međunarodni karakter istraga podmićivanja stranih dužnosnika mogao biti dodatno ograničen zbog provođenja mjera za suzbijanje pandemije bolesti COVID-19.

Centar za medijski pluralizam i slobodu medija (2021.), Media pluralism monitor 2021 – Country report for the Netherlands (Izvješće o praćenju medijskog pluralizma za 2021. – Izvješće za Nizozemsku).

Privremeni zakon o mjerama za suzbijanje bolesti COVID-19 donesen je kao čvršća pravna osnova za ograničenja uvedena zbog pandemije. U početnoj fazi pandemije bolesti COVID-19 mjere su donesene izvanrednim uredbama prema postojećem Zakonu o javnom zdravstvu i Zakonu o sigurnim područjima, a regijama i općinama dana je velika sloboda da donose vlastite mjere. Parlament je nastavio s radom pisanim ili digitalnim putem, a rasprave su se i dalje organizirale, no nešto rjeđe. U svibnju 2020. Državno vijeće savjetovalo je da je za produljenje krizne situacije potrebna čvršća pravna osnova . Prema Privremenom zakonu o mjerama za suzbijanje bolesti COVID-19, koji je na snazi od 1. prosinca 2020., nacrti mjera podnose se parlamentu tjedan dana prije stupanja na snagu , a Zastupnički dom u tom ih razdoblju može odlučiti odbiti. Zakon će automatski prestati biti na snazi 1. rujna 2021., osim ako vlada donese odluku u produljenju . Nacrt odluke o produljenju Privremenog zakona prije stupanja na snagu podnosi se parlamentu, a on to produljenje može odlučiti odbiti.

Vode se opsežne rasprave o pravilnom funkcioniranju sustava provjera i ravnoteže. Rasprave su uslijedile nakon izvješća parlamenta o istrazi afere s dječjim doplacima, zbog koje je vlada u siječnju 2021. dala ostavku. Nakon ranijih izvješća drugih tijela parlamentarni istražni odbor objavio je izvješće 17. prosinca 2020. u kojem zaključuje da u provedbi sustava dječjih doplataka nisu poštovana načela vladavine prava. Zaključak je izvješća da je nakon uvođenja sustava subvencija za skrb o djeci velik broj građana morao u potpunosti vratiti primljene subvencije zbog navodnih nepravilnosti . Nakon što je utvrđeno je da je zakonodavac donio zakone koji ne ostavljaju prostor za pravedno tumačenje u pojedinačnim predmetima, da je izvršna vlast pogrešno smatrala da je velik broj građana počinio prijevaru zbog usredotočenosti na borbu protiv prijevara te da je upravno pravosuđe podržavalo takvo tumačenje zakona do listopada 2019., u izvješću su sva tijela državne vlasti pozvana da razmotre kako bi se takve situacije u budućnosti mogle spriječiti. Utvrđeno je i da vlada nije učinila dovoljno da obavijesti parlament te da postoje prepreke za dobivanje informacija o njezinim aktivnostima. U istom je razdoblju Zastupnički dom zatražio mišljenje Venecijanske komisije Vijeća Europe o funkcioniranju sustava provjera i ravnoteže u toj aferi i o tome jesu li potrebne dodatne zaštitne mjere u sustavu upravnog pravosuđa. Nakon izvješća nadležna tijela odmah su dodijelila odštetu žrtvama . Provest će se detaljna parlamentarna istraga afere, a saslušanja su planirana za ljeto 2022. Trebalo je dosta vremena da se situacija riješi, no rad parlamentarnog istražnog odbora, odgovori institucionalnih aktera uključenih u proces i rasprave koje su u tijeku pokazuju da sustav provjera i ravnoteže funkcionira .

Zabilježen je porast broja prijetnji i slučajeva nasilja nad novinarima. Prema Izvješću o praćenju medijskog pluralizma za 2021. „nizozemski nacionalni koordinator za borbu protiv terorizma i sigurnost prvi je put uvrstio novinare na popis meta ozbiljnih prijetnji i napada u 2020.”. Platforma Vijeća Europe za promicanje zaštite novinarstva i sigurnosti novinara objavila je pet novih upozorenja. Najnovija se odnose na ubojstvo istraživačkog novinara Petera R. de Vriesa i otkazivanje jedne televizijske emisije zbog ozbiljne prijetnje uredništvu, a ostala na napad na fotografa, napade na fizičku sigurnost i integritet novinara na nekoliko mjesta u zemlji te na uznemiravanje i zastrašivanje na internetu. Napadi i zastrašivanja prijavljeni su i putem platforme Mapiranje slobode medija. To su potvrdili i dionici tijekom posjeta zemlji. Izražena je zabrinutost u vezi sa zaštitom izvora obavještajnih agencija, no nizozemska tijela pojasnila su da je potrebno sudsko odobrenje za primjenu istražnih ovlasti ako ona može dovesti do prikupljanja podataka o izvorima novinara.

Državno vijeće (2021.), In gesprek. Bijdragen aan de dialoog over de rechtsstaat.

Državno vijeće (2021.), Programma van reflectie van de Afdeling bestuursrechtspraak ( https://www.raadvanstate.nl/kinderopvangtoeslag/programma-reflectie/ ).

Europol (2020.), Dismantling of an Encrypted Network sends Shockwaves through Organised Crime Groups across Europe (Razbijanje šifrirane mreže uzdrmalo je zločinačke organizacije diljem Europe) ( https://www.europol.europa.eu/newsroom/news/dismantling-of-encrypted-network-sends-shockwaves-through-organised-crime-groups-across-europe ).

Europska komisija (2016.), Pregled stanja u području pravosuđa u EU-u.

Europska komisija (2017.), Pregled stanja u području pravosuđa u EU-u.

Europska komisija (2018.), Pregled stanja u području pravosuđa u EU-u.

Europska komisija (2019.), Pregled stanja u području pravosuđa u EU-u.

Europska komisija (2020.), Izvješće o vladavini prava, Poglavlje za Nizozemsku.

Europska komisija (2020.), Pregled stanja u području pravosuđa u EU-u.

Europska komisija (2021.), Pregled stanja u području pravosuđa u EU-u.

GANHRI (2020.), Report and Recommendations of the Virtual Session of the Sub-Committee on Accreditation of 7-18 December 2020 (Izvješće i preporuke s virtualnog zasjedanja pododbora za akreditaciju održanog 7.–18. prosinca 2020.).

GRECO (2018.), Fifth Evaluation Round – Evaluation Report on Netherlands on Preventing corruption and promoting integrity in central governments (top executive functions) and law enforcement agencies (Peti evaluacijski krug – Evaluacijsko izvješće o Nizozemskoj o sprečavanju korupcije i promicanju integriteta u središnjoj državi (najviše izvršne funkcije) i tijelima kaznenog progona).

Mapiranje slobode medija – Nizozemska ( https://www.mappingmediafreedom.org/country-profiles/netherlands/ ).

Ministar pravne zaštite Stander Dekker (2021.), Answer to questions of Member of the House of Representatives Nispen of 17 February 2021 (Odgovor na pitanja člana Zastupničkog doma Nispena od 17. veljače 2021.).

Ministarstvo pravosuđa i sigurnosti (2021.), Kamerbrief over aanpak ongewenste buitenlandse geldstromen (Pismo parlamentu o suzbijanju neželjenih stranih financijskih tokova, 8. lipnja 2021.) ( https://www.rijksoverheid.nl/documenten/kamerstukken/2021/06/08/tk-aanpak-ongewenste-buitenlandse-geldstromen ).

Ministarstvo pravosuđa i sigurnosti (2021.), Kamerbrief over functioneren protocol Persveilig (Pismo parlamentu o funkcioniranju Protokola o sigurnosti medija), 31. ožujka 2021. ( https://www.rijksoverheid.nl/documenten/kamerstukken/2021/03/31/tk-functioneren-protocol-persveilig ).

Ministarstvo unutarnjih poslova i poslova Kraljevine (2021.), Guidelines on integrity of political office holders at municipalities, provinces and water boards (Smjernice za osiguravanje integriteta obnašateljâ političkih dužnosti u općinama, pokrajinama i upravama za vodu) ( https://www.politiekeambtsdragers.nl/publicaties/brochures/2021/03/30/handreiking-integriteit ).

Nacionalna policija (2020.), New investigation team for corruption investigations ‘Encrochat’ (Novi istražni tim za istrage korupcije u EncroChatu) ( https://www.politie.nl/nieuws/2020/september/16/nieuw-rechercheteam-voor-corruptieonderzoeken-encrochat.html ).

Nizozemska vlada (2020.), Dutch government assessment of the European Commission’s 2020 Rule of Law Report (Ocjena nizozemske vlade za Izvješće Europske komisije o vladavini prava za 2020.) ( https://www.government.nl/documents/parliamentary-documents/2020/12/08/dutch-government-assessment-ec-2020-rule-of-law-report ).

Nizozemska vlada (2020.), Letter to the Parliament on the evaluation of integrity investigations at the national police (Pismo parlamentu o ocjeni istraga povezanih s integritetom u nacionalnoj policiji) ( Kamerbrief over evaluatie integriteitsonderzoeken politie | Kamerstuk | Rijksoverheid.nl .).